Document ID: 32007D0174

ΑΠΌΦΑΣΗ ΤΗΣ ΕΠΙΤΡΟΠΉΣ
της 20ής Μαρτίου 2007
για την τροποποίηση της απόφασης 2003/467/ΕΚ σχετικά με την κήρυξη ορισμένων επαρχιών ή περιφερειών της Ιταλίας ως επισήμως απαλλαγμένων από τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών και μιας περιφέρειας της Πολωνίας από την ενζωοτική λεύκωση των βοοειδών
[κοινοποιηθείσα υπό τον αριθμό Ε(2007) 1201]
(Κείμενο που παρουσιάζει ενδιαφέρον για τον ΕΟΧ)
(2007/174/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα A κεφάλαιο I σημείο 4, το παράρτημα A κεφάλαιο II σημείο 7 και το παράρτημα Δ κεφάλαιο I σημείο E,
Εκτιμώντας τα ακόλουθα:
(1)
Στην οδηγία 64/432/ΕΟΚ προβλέπεται ότι κράτη μέλη ή τμήματα ή περιφέρειες των εν λόγω κρατών μελών μπορούν να κηρυχθούν επισήμως ως απαλλαγμένα από τη φυματίωση, τη βρουκέλωση και την ενζωοτική λεύκωση των βοοειδών όσον αφορά τις αγέλες βοοειδών, εφόσον πληρούνται ορισμένοι όροι που καθορίζονται στην εν λόγω οδηγία.
(2)
Οι κατάλογοι των περιφερειών των κρατών μελών οι οποίες κηρύσσονται απαλλαγμένες από τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών καθορίζονται στην απόφαση 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (2).
(3)
Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/ΕΟΚ, όσον αφορά την περιφέρεια Emilia-Romagna, τις επαρχίες Novara και Verbania στην περιφέρεια Piemonte, τις επαρχίες Livorno, Lucca και Siena στην περιφέρεια Toscana και τις επαρχίες Belluno και Padova στην περιφέρεια Veneto, προκειμένου οι εν λόγω επαρχίες και η εν λόγω περιφέρεια να κηρυχθούν επισήμως ως απαλλαγμένες περιφέρειες ενός κράτους μέλους από τη φυματίωση των βοοειδών.
(4)
Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/ΕΟΚ, όσον αφορά την επαρχία Torino στην περιφέρεια Piemonte, την επαρχία Firenze στην περιφέρεια Toscana και την περιφέρεια Veneto, προκειμένου οι εν λόγω επαρχίες και η εν λόγω περιφέρεια να κηρυχθούν επισήμως ως απαλλαγμένες περιφέρειες ενός κράτους μέλους από τη βρουκέλωση των βοοειδών.
(5)
Η Ιταλία υπέβαλε επίσης στην Επιτροπή έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/ΕΟΚ, όσον αφορά την επαρχία Savona στην περιφέρεια Liguria, την επαρχία Oristano στην περιφέρεια Sardinia και την περιφέρεια Veneto, προκειμένου οι εν λόγω επαρχίες και η εν λόγω περιφέρεια να κηρυχθούν επισήμως ως απαλλαγμένες περιφέρειες ενός κράτους μέλους από την ενζωοτική λεύκωση των βοοειδών.
(6)
Σε συνέχεια της αξιολόγησης των εγγράφων που υπέβαλε η Ιταλία, οι εν λόγω επαρχίες και περιφέρειες πρέπει να κηρυχθούν επισήμως απαλλαγμένες περιφέρειες ενός κράτους μέλους από τη φυματίωση των βοοειδών, τη βρουκέλωση των βοοειδών και την ενζωοτική λεύκωση των βοοειδών αντίστοιχα.
(7)
Η Πολωνία υπέβαλε επίσης στην Επιτροπή έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/ΕΟΚ, όσον αφορά την περιφέρεια Śląskie, προκειμένου η εν λόγω περιφέρεια να κηρυχθεί επισήμως ως απαλλαγμένη περιφέρεια ενός κράτους μέλους από την ενζωοτική λεύκωση των βοοειδών.
(8)
Σε συνέχεια της αξιολόγησης των εγγράφων που υπέβαλε η Πολωνία, η εν λόγω περιφέρεια πρέπει να κηρυχθεί επισήμως απαλλαγμένη περιφέρεια ενός κράτους μέλους από την ενζωοτική λεύκωση των βοοειδών.
(9)
Η απόφαση 2003/467/ΕΚ θα πρέπει ως εκ τούτου να τροποποιηθεί ανάλογα.
(10)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα Ι, II και III της απόφασης 2003/467/ΕΚ τροποποιούνται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 20 Μαρτίου 2007.

Labels: 18
6